JERUUSALEMMA STUUDIO
9. oktoobril teatas Iisraeli peaminister Benjamin Netanyahu
erakorralistest valimistest.
Valimised peetakse 22. jaanuaril algupärase oktoobri asemel.
Muudatuse põhjuseks teatas Netanyahu,
et vastutustundliku eelarve vastuvõtmine 2013. aastaks
on praeguses poliitilises atmosfääris võimatu.
Seetõttu otsustas ta valimised aastajagu ettepoole nihutada.
Otsus viis kogu riigi poliitmaastiku tulistesse ettevalmistustesse.
Tulevased valimised peaksid märkimisväärselt muutma
praeguste Knesseti parteide suurust ja kaasama uusi parteisid.
Meie külaliseks on dr Raanan Gissin,
kes oli endise peaministri Ariel Sharoni nõunik
ja poliitikaekspert,
ning Albert Veksler, Iisraeli õigustuslobitöö juht
ja paljude Knesseti liikmete nõunik.
Aitäh osalemast ka TV7 analüütikule, Mati Shoshanile.
- Mati, miks peaminister Netanyahu tahtis valimisi nii vara pidada?
- Kõigepealt peab rääkima otsuse tagamaadest.
Netanyahu on olnud peaminister kauem kui keegi teine
juba väga pika aja jooksul.
Ta on olnud peaminister ligi 4 aastat
ning tema valitsus on olnud tugev ja ühtne.
Ta võib kahelda, kas suudab samamoodi jätkata.
Valimisaastal valitsuse stabiilsus tavaliselt kõigub.
Parteid valmistuvad valimisteks,
ja nad peavad vastu võtma eelarve vähem kui aastaks.
Netanyahu tahab minna valimistele võitja ja sangarina,
mitte nõrga ja löödud peaministrina.
- Minister Moshe Kahlon hoiatas Likudi,
et tänavu otsustavad ühiskondlikud küsimused.
Seetõttu võib Likud valimised kaotada.
- Mida teie arvate, dr Gissin?
- Kodanikuühenduste ühiskondlik surve on tänavu Iisraelis kasvanud.
10 aasta eest neid Iisraeli poliitikas isegi polnud.
Midagi juhtus pärast esimesi suveproteste.
Väga konservatiivsed parteid
kohanevad sellega aeglaselt.
Praegu käivad sellised muutused.
Shoshanil on õigus, Netanyahu tegi geniaalse taktikakäigu.
Ta ajas kaardid segamini ja alustab uut ametiaega,
et ehitada eelarve vastuvõtmiseks uus koalitsioon.
Eelarve on otsustav.
Seda eelarvet on väga raske teha
seoses lõputu globaalse majanduskriisiga.
Iisrael saab hästi hakkama, kuid olukord halveneb,
kuna ees ootab pikk majanduslik sügis
Euroopa kriisi ja maailma probleemide tõttu.
Lisaks tõstab Kesk-Lääne põud viljahinda.
Globaalsed majandusprobleemid mõjutavad tulemusi.
Netanyahu tahab uut teistmoodi koalitsiooni,
et saada hakkama nende väljakutsetega,
muuhulgas ka USA presidendivalimiste tulemusega.
Valimistega võib taktikaliselt aega osta.
Üleminekuperioodi valitsus ei saa midagi teha.
Tal jääb aega oma koalitsiooni moodustamiseks.
- Millised on Iisraeli valimiste kuumad teemad?
- Ühiskondlikud küsimused on väga kuum teema.
Paljud tunnetavad, et valimised tulevad rasked,
kuna võitlus ägeneb.
Yair Lapidist saab tõsiseltvõetav kandidaat.
- Iisraeli poliitikasse on tulnud uusi nägusid,
kuid kas kuumad teemad erinevad varasemaist aastaist?
- Iisraeli valijad keskenduvad ideoloogiale.
Parteid meelitavad just ideoloogiaga.
Seepärast on raske ette kujutada, et näiteks Likudi toetaja
jätaks oma poliitilise kodu.
Kõrged elatustasemekulud vaevad juba iga iisraellast.
Mullused massilised meeleavaldused Tel Avivis näitavad,
et probleem ei puuduta üksnes tudengeid,
vaid ka keskklassi. See on kriitiline punkt.
Kui elatuskulud hakkavad ka keskklassi näpistama,
siis parteid ja otsustajad mõistavad, et midagi tuleb muuta.
Valijad oma eelistusi niisama lihtsalt ei muuda,
nad peavad midagi reaalselt muutma.
See on valitsev tundmus.
Seepärast tuleb Yair Lapidi kandidatuuri tõsiselt võtta.
Teda tuntakse Iisraeli telenäona.
Tal on kaardid, mis võivad valijaile meeldida.
- Tahaksin Shoshanilt ideoloogia kohta küsida.
Pärast peaminister Netanyahu kuulsat Bar Ilani Ülikooli kõnet
on parema ja vasema tiiva ideoloogilised erinevused hägustunud.
Mis sa selle kohta ütled?
- See on huvitav küsimus.
Iisraelis on olnud kaks selget poliitilist blokki -
parem ja vasaktiib majandusküsimustes,
julgeolekuküsimustes ja rahuprotsessi teemal.
Benjamin Netanyahu tegi sama, mida Sharon varem.
Ta rikkus tavapärast vormi ja olemasolevaid kategooriaid,
ning ütles: "Oleme valmis arutama asju,
mida pole varem arutatud."
See ajas kõik segamini. Parteid ei esinda enam midagi.
Nagu Albert ütles, need on uutmoodi valimised.
Enne oli Iisraelis selge parem- ja vasaktiib,
kuid nüüd räägitakse majandusest ja ühiskondlikest teemadest.
"Mida teed tavalise tänavainimese heaks?"
Varem räägiti julgeolekuküsimustest, nüüd aga juustu ja üüride hinnast.
Mäng parteide idoloogiatega on muutunud.
Raanan teab sellest ilmselt paremini rääkida.
- Riigiteaduses räägitakse ümberformeerivatest valimistest.
Kuna parteid on konservatiivsed,
toimivad nad puhvritena, ega muutu kohe.
Nad omandavad muutused vähehaaval ja lõpuks muutuvad.
Käimas on ümberformeerivad valimised.
Mille poolest need tavalistest valimistest erinevad?
Tavavalimistel küsime, keda oma juhtideks valime.
Ümberformeerivatel valimistel küsime, kes me tahame olla.
Millist ühiskonda me tahame?
Kas võrdõiguslikku, juudi, demokraatlikku?
Aga julgeolek? Sellised põhiküsimused.
Parteid pole selleks veel valmis.
Nad püüavad oma nimekirjadesse kõigepealt uusi nägusid hankida.
Kui nad väsitava ametiaja üle elavad,
näeme järgmistel valimistel täiesti uue sisuga parteisid.
- Tundub siiski, et Netanyahul pole valikuvõimalust.
Kuidas on muutus sel juhul võimalik?
- Netanyahu püüdis algul moodustada rahvuslikku ühtsusvalitsust,
mis laseks teha vajalikke muutusi,
nagu relvateenistuse võrdsustamine,
ja Iisraeli tõstmine OECD riikide nimekirjas,
kus seda peetakse kõige vähem võrdõiguslikuks riigiks.
Ta rääkis rikkuste ümberjagamisest keskklassi aitamiseks.
Netanyahu oleks võinud teha seda rahvuslikus ühtsusvalitsuses.
Selle nurjumise järel oli selge, et ilma erakorraliste valimiste
ja heakskiidetud eelarveta oleks tulev aasta olnud kohutav.
Seepärast ajas ta kaardipaki segi ja alustas uut mängu.
Parteid peavad end nüüd uuesti reastama.
Muutust ei toimu aga parteidevahelistes suhetes.
Parteiblokkide suhted on 67-53 või 66-54.
66 parem-tsentristidele, kuhu kuuluvad religioossed parteid,
Likud ja Israel Beiteinu,
ja u 54 tsentristlikule vasaktiivale, kuhu kuuluvad Tööpartei,
Meretz ja võimalik Lapidi partei, mis võib ka poolt vahetada.
See põhistruktuur ei saa muutuda ühtede valimistega.
See võib muutuda hiljem seoses ühiskondlike küsimustega.
Paljud kolivad nende tõttu paremtiivalt vasakule.
Kahlon rääkiski sellest, kui ütles, et Likud võib valimised kaotada,
kui nendega ei tegeleta.
Valijad kannatavad ja mõtlevad, kuidas oma elujärge parandada,
ja kui Likud ei paku lahendusi, Shas ja Deri aga pakuvad,
või Lapidi Yesh Atid, või Shelly Yechimovichi Tööpartei,
mis naaseb oma algse sionistlik- sotsiaalse ideoloogia juurde.
Likud võib kaotada toetajaid.
- Parteide koosluses on toimunud siiski muutusi.
Varem Knesseti suurpartei Kadima
on arvamusküsitluste järgi tugevalt toetust kaotanud.
Tööparteid arvatakse kasvavat 22-23 parlamendikohani.
Keegi täpselt ei tea.
Ultraortodokside Shasi juhtkonda on praeguse juhi Eli Yishai kõrvale
lisandunud Arye Deri.
Lisaks on juhtkonnas Atias, ehk neil on kolm juhti.
- Kolmepealine koletis.
- Lisaks esile kerkinud uutele küsimustele,
napib juhte, kes suudaksid nende väljakutsetega rinda pista.
Iisraelis on juhtidekriis.
Benjamin Netanyahu oleks nagu ainus valikuvõimalus.
Kedagi teist ei ole.
- Ta rääkis valimistest juba mais, ja mängis seda mängu hästi.
- Ta testis reaktsioone.
- Ta lõhestas Kadima.
Arvestada tuleb siiski USA presidendivalimiste
ja Iisraeli julgeolekuolukorraga.
Need võivad asjade seisu kiiresti muuta.
Iisraellased on nende asjade suhtes tundlikud.
Seda on juhtunud ka varasemate valimiste ajal.
- Kas usute, et USA mõjutab Iisraeli valimisi?
Paljud on süüdistanud Netanyahut vabariiklaste toetamises.
Kas see mõjutab Iisraeli?
- Romney ja Obama viimatises väitluses Floridas
olid põhiteemadeks Iraan ja USA liitlane Iisrael.
Need on muutunud tähtsateks teemadeks.
Ma ei üllatuks, kui Obama annaks endast mängus kõik,
kuna ta on niivõrd meeleheitel.
Et Iraan on äkitselt valmis USAga läbi rääkima,
võib aidata tal näidata, et tema poliitika on toiminud.
Stanley Fischer teatas, et see pole üldse toiminud.
See on ehk Iisraeli vastus USA-le.
- Tahaksin küsida, dr Gissin ...
- Netanyahu kaasas kaitseminister Ehud Baraki,
kellel on USA soosing.
Sama võib juhtuda ka nüüd.
Bibi võib mõne Obama soosiku oma koalitsiooni võtta.
Shelly Yechimovichi või Tzipi Livni.
- Iisraelis vaadatakse sellele siiski halvustavalt.
- Rahva seas küll, kuid poliitikamängus
mõjutavad osalejad üksteise kampaaniaid.
- Obama tiim tsiteeris äsja Baraki "avaldust",
mis oli õigupoolest nende kampaania osa,
näitamaks, et "Obama polnudki Iisraeli suhtes nii halb."
Kõik mängivad seda mängu.
Siis läheb Netanyahu USAsse ressursse koguma ...
- Esimese poole aasta vältel pärast valimisi
on Bibil aega tegutseda, kuna uus valitsus alustab jaanuaris,
ja inimeste paikaloksumine võtab aega.
Isegi kui Obama võidab, uuendaks temagi oma valitsust.
- Ajastus on täiuslik.
- Netanyahul on veel mänguaega.
Kui ta tahab, et Likud jätkaks rooli juures,
peab ta tegelema ühiskondlike küsimuste
ja seadusandlusega, mis vajavad laiapõhjalist koalitsiooni.
Kui ta toetub vaid religioossetele parteidele, ei muutu midagi.
- Rääkisid, et Obama tiim tsiteeris kaitseminister Baraki.
Kui Netanyahu võidab ja moodustab uue valitsuse,
kas ta kaasab sinna Baraki?
- Esiteks, Baraki enda partei vaevalt oma praegusel kujul
valitsusse pääseb.
Samas on räägitud, et Netanyahu tagab Barakile koha
Likudi nimekirjas.
See ei näi hea alternatiivina,
kuna inimesed ei taha Baraki Likudis näha.
Barak peaks kõigepealt Knessetisse pääsema,
et kaitseministri portfelli saada.
USA ja Barak mängivad kokku, kuna USA tahab teda sellele postile.
Barak on kui ravim, mis aitab Bibit ära kannatada.
USA aitab Baraki teda tsiteerides,
ja Barak aitab ameeriklasi, olles Netanyahu vastandjõuks.
Netanyahu on Romney poolt,
kuid Barak ütleb, et Obama polegi nii paha.
- Netanyahu on väga taibukas.
Nad pärinevad mõlemad Sajeret Matkali eriüksusest,
ja kogu aeg sepitsevad midagi.
Esimene osa oli vaid näidend,
kus Baraki inimesi võeti Likudi,
kuid kui nad oma osad kätte said ...
Netanyahu mõistab hästi, et kui Barak on valitsuses,
on ta mitte üksnes Likudi, vaid rahvuslik peaminister.
Ta püüab oma parteist kaugemale sirutuda.
Kuid kes oleksid paremad koalitsioonipartnerid?
Tsentrisse kalduv Netanyahu püüab lahku lüüa Feiglinist
ja teistest radikaalidest ...
- Netanyahu esindab siiski paremtiiba.
- Ta oleks siiksi parem- ja tsentristliku tiiva juht,
kuid uue koalitsiooni abil saaks ta tsentristlikuma valitsuse,
mis sobiks paremini avalikkuse meeleoluga.
70% rahvast on tsentristide poolt.
Probleemiks on see, et tal pole kodu.
Kadima vajus kokku.
Sharon mõistis, et tsentristlik ideoloogia ei ühenda parteid.
Seda võib ühendada vaid juhtimisega.
Sharon hoidis Kadimat koos.
Ta ühendas vasak- ja paremtiiva tsentristlikuks parteiks.
Nüüd on Netanyahul võimalus, kuigi teisel moel, saada juhiks,
kes Sharon tahtis olla: poliitilise tsentri juht.
Mitte Likudi tsentri juhiks,
vaid kogu poliitspektrumi tsentri juhiks
sobivate poliitiliste partneritega.
Religioossed parteid ei taha valimiskorra uuendamist.
Netanyahu ja Avigdor Lieberman on aga otsustanud seda teed minna.
Küsimus on selles, kas tulevane valitsus suudab muuta
valimissüsteemi nii, et uued jõud saavad suurema esindatuse,
ja nii, et see suudab tõeliselt valitseda.
Kõigepealt on vaja kriitilist massi seadusandluse läbisurumiseks.
Netanyahul on võimalus.
Kui ta ebaõnnestub, võib ta süüdistada vaid iseennast.
- Tahaksin naasta selle juurde,
kuidas Iisraeli valimisi mõjutatakse väljastpoolt.
Kuivõrd EL Iisraeli mõjutab?
- On kurb tõsiasi, et Euroopa valitsused
annavad suuri summasid Iisraeli valitsusvälistele organisatsioonidele,
ka Soome annab palju raha, et mõjutada selliseid ühendusi
nagu B'Tselem ja Yesh Din,
kellel on selge poliitiline suunitlus.
See töö on varjatult käinud juba rohkem kui 10 aastat.
See on tõsine töö.
Olukord on väga raske, kuna Catherine Ashtoni sõnul
ei tohi me Jeruusalemmas ehitada ja meile seatakse erinevaid piiranguid,
ning samas söödetakse iisraellastele
Iisraeli kohta väga inetul viisil infot.
- Euroopa pole ühtne tervik.
Iisraeli jaoks on võtmeriigid Saksamaa ja Suurbritannia.
Neil on erinev lähenemisviis, kuid nad on stabiilsemad.
Kriisis siplevate riikide, Itaalia ja Prantsusmaa, reaktsioone
on siiski raske ennustada.
Kahtlemata püüavad nad meeldida oma moslemirahvastikule.
Neid riike tuleb kohelda väga ettevaatlikult.
Saksa tarnib Iisraelile allveelaevu.
Iisraelil on eriline suhe Inglismaaga
näiteks terrorismivastases sõjas.
Ärgem visakem last koos pesuveega välja.
Kuigi EL on kriisis,
on Iisraeli huvides sellega häid suhteid säilitada.
Ka majanduslikel põhjustel, kuna Euroopa on suur turg.
Hetkel ei ole nad probleemide tõttu ehk väga vastuvõtlik turg,
kuid me siiski vajame Euroopa Liitu.
- On huvitav, et kuigi valitsust ja õigussüsteemi
püütakse nii tugevalt mõjutada,
reageerivad iisraellased sellele järjest vähem.
Vasakäärmusparteid muutuvad iga aastaga väiksemaks.
Kuigi süstitakse kõvasti raha, ei lähe iisraellased söödaks.
Seda tuleb tähele panna.
- Aeg on otsakorral, kuid tahaksin veel rääkida
Lõuna-Iisraeli vaevavast raketitulest ja Iraani-ohust.
Kui palju need iisraellaste hääletamist mõjutavad?
- Sõda mõjutab alati kõike.
Kui Hamasi, Hezbollah või Iraani raketid
tekitavad ühel päeval inimohvreid,
ja näeme pilti verisest Iisraeli perest,
muutub kõik.
Poliitikuid hinnatakse selle järgi, kuidas nad sellele reageerivad.
Bibi mõistab seda. Teame, et see saab sündima.
See lükkab kõrvale ühiskondlikud küsimused,
ja tõstab taas esile sõjalised teemad.
- Kas Hamas on huvitatud Iisraeli valimiste mõjutamisest?
- Ma ei tea, kas Hamasil on selliseid huve,
kuid Lähis-Ida strateegiline seis on muutumas.
Netanyahu ütles äsja Bulgaaria peaministrile,
et Siinail on näha Iraani sõrmejälgi,
ja nad rahastavad Gaza tihenevat terroritegevust,
ka organisatsioone, mis ei seostu otseselt Iraaniga,
nagu Islamidzhihaad ja Ülemaailmne Dzhihaad.
Nad kaitsevad oma Lähis-Ida kantsi.
Neil on probleeme põhjas, ja nad ei taha kaotada lõunas.
On hea strateegia kindlustada araablaste solidaarsust,
tulistades rakette Iisraeli,
et Iisrael oleks sunnitud alustama suurt operatsiooni ...
- Kahjuks on meie aeg otsas.
Aitäh saates osalemast, dr Gissin ja Albert Veksler.
Aitäh osalemast, Mati.
Aitäh, head vaatajad! Olen Jonathan Hessen. Shalom!
Tõlge: Monika Jaaguri